એટલું જ નહીં ખાસ કરીને રાજસ્થાન ઝીકાથી પ્રભાવીત છે. ત્યારે આ વિસ્તારમાં દિવાળી કે દિવાળી વેકેશનના સમયગાળા દરમિયાન પ્રવાસમાં જવાનું ટાળવા માટે પણ જિલ્લા આરોગ્ય અધિકારી ડો.મનુભાઇ સોલંકીએ જિલ્લાવાસીઓને અપીલ કરી છે. આ ઉપરાંત રાજસ્થાનથી આવ્યા હોય તેવા પ્રવાસીઓનું ખાસ સ્ક્રીનીંગ થાય તે માટે પણ આરોગ્ય કેન્દ્રના તબીબોને સૂચના આપી દીધી છે. તો રાજસ્થાનથી આવ્યા હોય કે જિલ્લાના રહિશોએ તેમને તાવ આવતો હોય, માથુ, સ્નાયુ અને સાંધાનો દુઃખાવો હોય તેમજ આંખ લાલ થઇ ગઇ હોય તેવા દર્દીઓએ તાત્કાલિક નજીકના આરોગ્ય કેન્દ્રનો સંપર્ક સાધવા પણ જણાવ્યું છે.